CELEX: 62008CN0004
Language: et
Date: 2008-01-04 00:00:00
Title: Kohtuasi C-4/08: Eelotsusetaotlus, mille esitas Verwaltungsgerichtshof Baden-Württemberg 4. jaanuaril 2008 — Michael Mario Karl Krener versus Land Baden-Württemberg

29.3.2008   
            
            
               ET
            
            
               Euroopa Liidu Teataja
            
            
               C 79/15
            
         Eelotsusetaotlus, mille esitas Verwaltungsgerichtshof Baden-Württemberg 4. jaanuaril 2008 — Michael Mario Karl Krener versus Land Baden-Württemberg
   (Kohtuasi C-4/08)
   (2008/C 79/28)
   Kohtumenetluse keel: saksa
   Eelotsusetaotluse esitanud kohus
   Verwaltungsgerichtshof Baden-Württemberg.
   Põhikohtuasja pooled
   
      Hageja: Michael Mario Karl Krener.
   
      Kostja: Land Baden-Württemberg.
   Eelotsuse küsimused
   
               1.
            
            
               Kas direktiivi 91/439/EMÜ juhilubade kohta (1) artikli 8 lõikega 4 on vastuolus sellise siseriikliku õigusnormi kohaldamine, mis liikmesriigis sõidukijuhtimise õiguse eelneva äravõtmise korral võimaldab tunnustada teises liikmesriigis väljastatud juhiluba tingimusel, et on tõendatud, et algselt juhtimisõiguse äravõtmise tinginud asjaolusid enam ei esine, isegi kui
               
                           —
                        
                        
                           selle juhiloa tunnustamine ei ole liidu kodanike vaba liikumise põhivabaduse kasutamise huvides,
                        
                     
                           —
                        
                        
                           juhiluba on teises liikmesriigis väljastatud ilmselgelt vastuolus selle direktiivi sätetega (elukohakohustus),
                        
                     
                           —
                        
                        
                           väljastav liikmesriik on juhiloa väljastamisel ise ilmselgelt rikkunud direktiivi sätteid,
                        
                     
                           —
                        
                        
                           väljastav liikmesriik on pärast elukoha liikmesriigi poolset teavitamist üldiselt keeldunud ühenduse õigusega vastuolus olevate juhilubade kehtetuks tunnistamisest,
                        
                     
                           —
                        
                        
                           asjaomase isiku juhiluba on õigusvastaselt saadud teises liikmesriigis, selleks et mööda hiilida direktiivi kohases elukoha liikmesriigis sõidukijuhtimise õiguse taastamise kohta kehtestatud sätetest, ja väljastav liikmesriik pidi sellest õigusrikkumisest teadma,
                        
                     
                           —
                        
                        
                           ning enne juhiloa väljastamist asjaomase isiku sõidukijuhtimise sobivuse arstlik kontrollimine väljastavas liikmesriigis, kes teadis sõidukijuhtimise õiguse varasema äravõtmise põhjustest, ei vastanud ilmselgelt tingimustele, mis sellele peavad kehtima juhtimisõiguse varasema äravõtmise tõsiste põhjuste tõttu, nagu see, et asjaomane isik ohustab liikluses edasise osalemisega oluliselt teiste liiklejate elu ja tervist?
                        
                     Juhul kui esimesele küsimusele vastatakse jaatavalt, siis:
            
         
               2.
            
            
               kas direktiivi 91/439/EMÜ artikli 8 lõiget 2 tuleb tõlgendada nii, et elukoha liikmesriik on küll esimeses küsimuses kirjeldatud asjaolude puhul kohustatud teises liikmesriigis väljastatud juhiluba tunnustama, mille tulemuseks on, et juhiloa omanikul on oma elukoha liikmesriigi territooriumil põhimõtteliselt õigus mootorsõidukit juhtida, kuid elukoha liikmesriik võib liiklusohutuse huvides vähemalt sellest loaomanikust tuleneva tõsise ohu vältimiseks tema sõidukijuhtimise sobivust kontrollida nende asjaolude tõttu, mille pärast sõidukijuhtimise õigus elukoha liikmesriigis varem ära võeti ja mida teises Euroopa Liidu liikmesriigis hilisema juhiloa väljastamise tõttu ei saa siiski pidada ära langenuks?
            
         
      (1)  EÜT L 237, lk 1; ELT eriväljaanne 07/01, lk 317.